open-index/open-wikipedia-markdown huggingface dataset:
Sound Sultan

**Sound Sultan** (dem bon am as **Olarewaju Abdul-Ganiu Fasasi** for November 27, 1976 an e kpai for July 11, 2021) na Naija singa, songraita, akto an *recording artist*. E dey among di pipul wey stat *hip hop music* for Naija. Pipul sabi am wel wel as e dey yuz im muzik tok abaut poor pipul, bad govment, an bad tins for Naija.

## How e tek stat life
For 1991, e dey sing oda artist song for party wey dem dey do inside skul an e dey rait im own song. E dey luk im broda wey bi Baba Dee ezampul. Dis im broda stodi *theatre art*, an na im tich am hau e go dey du ontop stej. E stat to dey len hau to pley guitar afta e don finish sekondri skul an e dey inside one muzik band for 1999.

## How e tek wok
Sound Sultan's wok fo sho biznes in di 1990's, wen e gada moni to tek enta studio.

By 1999, e don win plenti talent sho fo Naijà. E rilis im fest single - Mathematics "Jagbajantis" in 2000, wey pipul sabi wel wel fo Naijà. Sound Sultan stil rilis oda songs wit oda artist, Na Kennis Music sign am.

Onda Kennis Music e rilis four albums,for 2007, im kontrat wit Kennis Music finish e kon go join Baba Dee wey bi im broda stat Naija Ninjas, wey dey du rekod, produs an dem dey du clot sef. Im stat to dey sing as *rapper* leta e sing R&B, Afrobeat, an Naijà Fuji. E tok sey mek pipul no dey luk artist kain song but mek dem dey hear di messaj wey di artist dey send.

Wen e dey Naijà Ninja, e rilis *Back from The future* (2011) an sign artist lik *Karma Da Rapper*, Young GreyC, Shawn(Sean Tizzle) an Blacka.

Naijà Ninja rekod label fest rilis na *The Rebirth* for 2012 an songs lik Aropin wey pipul sabi wel wel dey insaid som artist like Sean Tizzle, Karma & Sound Sultan folo dey fo di EP.

Sound Sultan an Wyclef Jean fest wok togeda fo di song wey bi *Proud to be an African* wey Faze an 2 face folo dey fo di song. Wyclef stil folo Sound Sultan du som oda songs lik: *King of my Country* (2009) an *People Bad*(2012). 

Fo Insaid 2012 dem annous Sound Sultan nem as UN Ambassador for Peace bikos of im bi gud ezampul for Naijà youth. 

Insaid 2015, wen plenti pipul don dey tok sey where e dey Sound Sultan kon rilis song wey  bi *Remember*.

Sound Sultan dey Insaid pipul wey stat Continental Basketball Leaque an e get im own team wey bi: Lagos City Stars.

## Wie dem gada di tori
Timi Dakolo

**Timi Dakolo** (wey dem bon for 20 January 1981) na Naija singa, song raita an muzik Produsa. Na im win Idols West Afrika Insaid 2007. Som tins wey folo di win na rekod label wit Sony BMG. 

## Hau e tek stat life an im wok
Na fo Accra, Ghana dem bon Timi Dakolo to Naijà man, wey kom fom Bayelsa an im mama na fom Ghana. Timi Dakolo mama, Norah Kimmy Head, die Wen e dey smol. Na Ghana dem bon am but na im mama an aunti fo Portharcourt, e sta wel wel. Im tok say na im aunti Susan Larry, fest dey tich am hau to sing. 

Timi stat to dey sing wen e dey twelve years. Insaid 2013, e join *Purple Love* wey bi music grup. Plenti pipul sabi di grup fo Portharcourt, but di grup kon skata as all memba go University of Port Harcourt. Timi Dakolo win lokal competition wey bi G.E FACTO, wey dem du fo Port Harcourt.

## Hau e tek win Idols West Afrika
Insaid 2006, Timi Dakolo go for Idols West Afrika in Calabar, Cross River Stat of Naijà. Timi sing Lemar's Time to grow song fo dia. Di pipul wey dey giv mark lik di way wey e sing Wel wel, wey mek dem tok say e fit win am.

Wen di Idols West Afrika dey go, Timi Dakolo no dey fo di las 3 wey fit komot. Insaid all di week wey dem tek du di sho na Timi vote dey plenti Pas. 

Na wen e dey di competition im mama die, but e stil kountiniu wit di sho.Bifor Timi go fo Idols West Afrika e don dey go Skol fo University of Port Harcourt. 

## Afta Idols
Afta Timi don win *Idol West Afrika* 2007, fo January 1, 2008, New year day, dem shot am fo Presidential Hotel wey dey Port Harcourt. E go do chorch tins fo di hotel wit im frends. No bi Dakolo dem won shot bullet jus touch am. One Gate man die fo di plez, Timi no die but e get wound for bodi, dem kari am go hospital an e kom bak dat day.

Timi rilis im fest three songs insaid 2009.

Fo 2011, Timi rilis anoda song wey bi *There's a Cry*. Na for Naijà dem du di musik video. Na Lone Rekord/Now Muzik im sign for.

Timi Dakolo dey Insaid dey pipul wey dey giv vote fo Di Voice Nigeria.

Timi Dakolo rilis Christmas album wey e kol "Merry Christmas, Darling" wit artist lik Emeli Sandé an Kenny G Insaid November 2019.

## Im pasonal lif
Timi Dakolo mari Busola Dakolo (nèe Amupitan) fo 2012. Dey get three pikin.

## Im wok
Albums

. Beautiful Noise (2011)

. Merry Christmas (2019)

Singles

. There's a Cry'' (2011)

. Great Nation (2011)

. Iyawo mi (2014)

. Wish me well (2015)

. The Vow (2016)

. Medicine (2017)

. I Never know Say (2018)

. Merry Christmas Darling (2019)

. Take ft Olamide (2020)

. Everything [Amen] (2021)

## Awods an Normination
*2010 Norminee:Hip Hop World Normination of the Year-[Headies]
*2015: Best Recording Artist.of the year- Wish me well

## Wia Dem gada di tori
Yoruba pipul

**Yoruba pipul** na one West Afrika grup of pipul dat stey in Naijá, Benin an Togo. Di nem of di aria wey Yoruba pipul dey stey na *"Yorubaland"*.Di nomba of Yoruba pipul for Afrika pass 48 million. Outside Afrika, Yoruba pipul pass som hundred thousand.Na Naijá you fit see mejoriti of Yoruba pipul. In Naijá populashion, Yoruba pipul mek up to 21 paset akordin to CIA kalkulashion.Yoruba pipul dey amog one of di traib wey meni pass for Afrika.Na almost all yoruba pipul dey spik di Yoruba langwej.
For Afrika, Yoruba pipul get bandiri wit Itsekiri to di Saut-East in di North-West of Niger Delta.Yoruba pipul get bandiri with Bariba to di North-West in Benin an Naijá.Dey also get bandiri wit Nupe to di North an get bandiri wit di Ebira to di North-East in sentral Naijá.For di east, Yoruba pipul get bandiri wit Edo, Esan an di Afemai grup in mid-westa Naijá.To di Southwest, Yoruba pupil get bandiri wit *"Gbe"* spikin pupil , Mahi, Gun, Fon, an Ewe who dey Benin an Togo.
## Orijin of di wod yoruba
Di fest time wey we wan see di wod yoruba for buk na one buk wey get di taitu  *"Mi'raj al-Ṣu'ūd"* wey Ahmed Baba rait in di year 1614.
As di wod yoruba dey di buk, e sho sey di wod dey popula sins 1500s.
E neva rili klair di pesin wey fom an di minin of di wod Yoruba as meni pipul wet dey stodi pipul giv diffren rison to am. For ezampul:
* Yarub (Son of Canaanite, Joktan) by Mohammed Bello
* Goru ba by T.J Bowen
* Yolla Ba.
For one buk wey Richard F.Burton rait about Yoruba in 1861.E tok na fom di wod **Ori Obba** dey tek fom di wod Yoruba. Ori Obba minin for yoruba langwej na **Head King**.Di wod **Ori Obba** don dey wey pipul don dey tok an rait am sins 1500s.
## Big pipul wey bi Yoruba
* **Aktor an Aktres**
* Adebayo Salami (b. 1953), Naijá aktor, fim-meka, muvee produsa an daretor.
* Aderounmu Adejumoke
* Adunni Ade
* Afeez Oyetoro
* Akin Ogungbe 
* Antar Laniyan
* Aremu Afolayan
* Ayo Adesanya
* Ayo Makun
* Babatunde Omidina
* Bolaji Amusan
* Bukky Ajayi
* Bukky Wright
* Dele Odule
* Desmond Elliot
* Dorcas Shola Fapson
* Eniola Ajao
* Eniola Badmus
* Faithia Balogun
* Femi Adebayo
* Funke Akindele
* Funsho Adeolu
* Gabriel Afolayan
* Gbenro Ajibade
* Gloria Bamiloye, film aktress, produsa an daretor, ko-founda of Mount Zion Drama Ministry
* Iyabo Ojo (b. 1977), film aktress, daretor and produsa
* Jide Kosoko (b. 1954)
* Joke Silva (b. 1961), aktress, daretor an bizinesswuman
* Lateef Adedimeji (b. 1986), aktor, fim-meka, produsa an daretor.
* Mike Bamiloye (b. 1960), aktor, dramatist, produsa an daretor.
* Mosun Filani, fim and voice aktress
* Moji Afolayan (b. 1968), aktress, fim-meka, produsa an daretor
* Moji Olaiya (1975-2017), Naijá aktress
* Muyiwa Ademola
* Nike Peller
* Odunlade Adekola
* Oga Bello (b. 1953)
* Olaniyi Afonja
* Olu Jacobs
* Omotola Jalade Ekeinde 
* Ramsey Nouah
* Saheed Balogun
* Sola Sobowale
* Shaffy Bello
* Toyin Abraham
* Toyin Afolayan (b. 1959), popular nem na Lola Idije, aktress
* Wole Ojo
* Yewande Adekoya (b. 1984), aktress, fim-meka, daretor an produsa
* Yinka Quadri (b. 1959), aktor, fim-meka, produsa an daretor
Quavo

**Quavious Keyate Marshall** (wey dem bon for 2 April 1991), wey pipul sabi wel wel as Quavo, na Amerika singa, song raita, an rekod Produsa. Im dey Insaid pipul wey stat di song grup Migos. Quavo na Takeoff an Offset famili, all of dem dey insaid di Migos grup. 

Quavo don folo artist wey dia song don dey top ten *[[Billboard Hot 100]]* sing songs, wit artist lik DJ Khalid "I'm the one an "No Brainer", Post Malone Congratulations. Insaid 2018 e rilis album wey bi *[[Quavo Huncho]]* wey dey nomba 2 fo *[[Billboard 200]]*. 

## Hau e tek stat life
Dem bon Quavious Keyate Marshall on April 2, 1991, fo Atens, Georgia. Three memba for Migos grup gro up togeda wit am for Gwinnett County, wey dey Atlanta, Georgia. 

Na Berkmar High School e go and e pley for di football team. Quavo get gud rekod for di skol team, wen e pley di skol team dey 1-9 for 2009 season. Quavo no finish skol for Berker.

## Im wok
Quavo, Takeoff an Offset stat Migos insaid year 2008. All di three pipul wey stat di grup bi famili an na Quavo mama ples dem live. Pipul fest sabi di grup nem as Polo club wey kom fom Lawrenceville, Georgia. On August 25 2011, di grup rilis dia fest wok wey dem kol am Juug Season. Dem du anoda wok wey dem kol am No Label, fo June 1, 2012. Plenti pipul kon sabi di group wok wel wel wen dey du "Versace" song insaid 2013. Quavo fest onli song bi "Champions" wey get difren oda artist insaid, di song rich 71 fo *Billboard* Hot 100.

Afta Migos sekond album wet bi "Culture" sel Wel wel, wey mek am dey nomba one for US *Billboard 200*, plenti artist kon dey kol am for dia songs, som of di songs na "Congratulations", "I'm the one", "Portland" an "No Brainer". 

Insaid April 2017, Quavo folo for The fate of di Furious: Di album wey dey di song "Go Off". Na December 14, 2017 e rilis "Ice Tray" wit Lil Yachty. Di song dey nomba 74 for *Billboard* Hot 100. 

Na December 21, 2017, Quavo anous say im go rilis Huncho Jack, Jack Huncho wit Travis Scott on December 22, 2017. Di album get 8 songs wey dey for *Billboard* Hot 100. 

On January 26, 2018, Migos rilis *Culture II* , Quavo rilis three songs insaid im album, "Working me", "Lamp talk" an "Bubble Gum", "Working Me" rich nomba 52 for *Billboard* Hot 100. 

For May 18, 2019, Quavo do sho wit Madonna for di final of di *Eurovision Song Contest 2019*. 

## Im pasonal life
On April 18, 2015, polis stop Migos sho bikos dem took say all three membas for di grup get gun an dem dey yuz wetin govment don band. Dem kari am go jail kon leta rilis am wen dey leta ci say e no du am. 

Quavo kolet MVP awod for di 2018 NBA All Stars game. 

Quavo an Sweetie dey togeda for 2018. Sweetie kon leta tok say dey don dey togeda na for March 19, 2021 Shi tok am. Sweetie tok say dem no dey togeda bikos Quavo dey folo anoda woman.

Quavo na one of di pipul wey get FCF Glacier Boyz, wet bi team fo Fan control futbol Leaque.

## Som of im wok

Studio Album

Quavo Huncho (2018)

Album wey e du wit Odas

.Huncho Jack, Jack Huncho (wit Travis Scott as Huncho Jack) (2017)

.Only Built For Infinity Links (wit Takeoff) (2022)

## <big>Films wey e du</big>

## Awods an Normination

## Wia dem gada di tori
Kevin Akpoguma

**Kevin Akpoguma**(dem bon am fo 19 April 1995) na pesin wey dey pla ball fo bak fo 1899 Hoffenheim wey dey Bundesliga. Dem bon am fo Germany and im bin dey pla fo Germany wen im stil smal but e later kom dey pla fo Naija.

## Im klob Caria
Fo 2016-2017 im bin pla fo Fortuna Düsseldorf wey dey 2 Bundesliga. Fo 21 April 2017, wen di sisin don dey end im and Bernd Nehrig wey dey pla fo FC St. Pauli jam as dem dey pla togeda and im kom brake im nek.

Im fest show fo di next sisin fo 22 Oktoba 2017 an im komot Stefan Poch fo haf taim. Dem lata draw di mach wit 1899 Hoffenheim 1 - 1 Vfl Wolfsburg. Afta 4 dais, im stat mach wey dem lose Werder Bremen 1 - 0 1899 Hoffenheim.

## Im intanashonal Caria
Im mama na German wuman an im papa na Naija man. Bicus of dis wan im fit pla fo Germany or Naija. Im don pla fo Germany wen im neva old fo di U16, U17, U18, U19, U20 and U21 tim dem.

Na im bin captain fo di German U-20 tim an dem enta quatafinal fo di 2015 FIFA U-20 World cup wey dem do fo New Zealand.

Fo Oktoba 2018, im talk sa im fit pla fo Naija.

Fo 21 Septemba 2020, Naija coch Gernat Rohr tok sey Akpoguma don tok sey im go pla fo di Naija nashonal tim.

Fo 28 Septemba 2020, im tok am sey im go pla fo di Naija nashonal tim. Fo 9 Oktoba 2020 im pla fo Naija fo di fest taim fo wan frendli wey Algeria bit dem 1 - 0.
Doyin Abiola

Dr. **Doyin Abiola, Doyinsola Hamidat Abiola** (e papa nem na **Aboaba**) na e bi di forma manija for *National Concord Newspaper*.Dr Doyin Abiola bi di fest Naija wuman wey bi edito for *Nigerian Daily Newspaper*.

## How e tek go skul an wok
Na Univasiti of Ibadan Dr. Doyin Abiola kolet ha digri for ***English and Drama*** for 1969.Afta wey e finish yunifasiti, e stat to dey rait for *"Daily Sketch Newpaper*" in 1969.Dorin dat time, Dr Doyin stat to rait inside one niuz pepa kol *Tiro* an di niuz pepa dey tok abaut ewspapa wey dey tok man an wuman mata. Fo 1970, shi komot Daily Sketch Newspaper an shi travul go United States to go do ha mastas fo *Journalism*. Wen shi kom bak shi si wok as *Features Writer* fo *Daily Times* smal taim dem giv ha *Group Features Editor*. Shi lata go New York Univasiti to go do ha PhD fo *Communications and Political Science* fo 1979. Afta dat wan she go bak *Daily Times* an dem cari am go Editorial Board, na fo dia shi wok wit oda beta edito wey sabi wok wel wel laik Stanley Macebuh, Dele Giwa an Amma Ogan.

## Wia dem gada di tori
Eastern Obolo

**Eastern Obolo** (or **Obolo agan̄ Mbum-ura** for dem natif Obolo langwej) ma one Local Gorment Area (LGA) for southern Naija. En headquarters dey for Okoroete. The place dey for Akwa Ibom State, and na local gorment wey dey near oshen. Na on 4th December, 1996 wey Federal Gorment of Naija tok sai mek Eastern Obolo no dey share gorment with Ikot Abasi LGA again; mek en stand by en self. Na so dem take give am en own local gorment. People wey live there plenty pass 30,000, and de area big reach 17,000 km². En get 16 villages, wey dem divided into two clans, wey bi Okoroete and Iko. En get ten political wards. All di villages wey dey Eastern Obolo na of di Obolo ethnic group, and dem get common ancestral lineage wey dey make dem live together peacefully.
Igbo pipul

**Igbo pipul** na one etnik grup in Naijá. You fit find dem for Abia Stet, Anambra Stet, Ebonyi Stet, Enugu Stet an Imo Set. Plenti Igbo pipul stil dey Delta Stet an Rivers Stet. Igbo etnik grup dey Kameroon, Gabon an Equitorial Guinea an as wel aa outside Afrika. Di ril orijin of Igbo pipul no tu klair. 

Igbo land get tu pat wey Niger Riva sepiret: Igbo land wet dey Easta pat (di one big pass) an di Westa pat. Di Igbo pipul bi one of di etnik grup wey plenti pass in Afrika.
Di Igbo langwej na one of di Niger-Congo langwej famili.
University of Ibadan

**University of Ibadan** (**UI**) na poblik yunivasiti wey dey Ibadan for Naija. Na for 1948 de fom am as *University College Ibadan* way bi one of di skul wey dey onda *University of London*. Di yunivasiti komot onda *University of London * for 1962.*University of Ibadan* bi di yunivasiti wey old pas wey dey giv digri satifiket for Naija.Bikos of meni studet wey don pass out for di Univasiti, di Univasiti don hep for politis, indostrie, ekonomis an kulshora divelopment in Naija.Di histri an di wok wey di skul don du mek am get levul as one of di fine Univasiti in Afrika.
Di univasiti of Ibadan get 92 depatment inside 17 fakulti wey bi Arts, Science, Basic Medical Science, Clinical Science, Agriculture, Social Science, Education,  Veterinary Medicine, Pharmacy, Technology, Law, Public Health, Dentistry, Economic and Management Science, Renewable Natural Resources, Environmental Design and Management, and Multidisciplinary Studies.
## Pipul wey dey run di skul

## Pipul wen don bi Vice-Chancellor
Kenneth Mellanby (Principal): 1947–1953
* J. T. Saunders (Principal): 1953–1956
*J. H. Parry (Principal): 1956–1960
*Kenneth Dike (Principal/Vice Chancellor): 1960–1967
*Thomas Adeoye Lambo: 1968–1971
*Orishejolomi Thomas: December 1972 – November 1975
*Tekena Tamuno: December 1975 – November 1979
*Samson Olajuwon Kokumo Olayide: December 1979 – November 1983
*Ladipo Ayodeji Banjo (acting): November 1983 – November 1984
*Ladipo Ayodeji Banjo: December 1984 – November 1991
* Allen B. O. O. Oyediran: December 1991 – November 1995
* Oladosu A. Ojengbede (acting): December 1995 – March 1996
* Omoniyi O. Adewoye: March 1996 – September 2000
* Olufunso O. Olorunsogo (acting): March 2000 – September 2000
* Ayodele O. Falase: September 2000 – March 2004
*Olufemi Bamiro (acting): March 2004 – November 2005
*Olufemi Bamiro: December 2005 – November 2010
*Isaac Folorunso Adewole: December 2010 – November 2015
*Abel Idowu Olayinka: December 2015 – November 2020 
*Adebola Babatunde Ekanola (acting): December 2020 – October 2021 
*Kayode Adebowale: October 2021 til now
Lagos State University

**Lagos State University** wey pipul stil sabi as **LASU** dey Ojo, one town for Legos Stet for Naija. Na for 1983 dey stat di yunivasiti. Di motto of di skul na: *For Truth and Service*. Di yunivasiti get ova 35,000 student. Na wen Lateef Jakande bi govno of Legos Stet dey fom di yunivasiti. Di yunivasiti dey giv Diploma, digri an post graduate satifiket inkludin MBA program. For di ranking wey *Times Higher Education World Rankings* du for 2020, LASU dey amog di best top 600 yunivasiti for di wold. For 23 June 2021, di yunivasiti kari fest for di best yunivasiti wey dia age neva rish 50 years for Naija. For 2 September 2020, *Time Higher Education* rank Lagos State University as di sekond best yunivasiti for Naija an na di onli Stet yunivasiti wey dey di rankin .Meni intanashonal bodi don giv LASU moni inkludin to fom a *World Bank Group Africa Centre for Excellence on Science, Technology, Engineering and Mathematics*

## Histri
Di yunivasiti fest stat as plenti plenti kampos an  skul wey student go dey kom fom house. LASU get four kampos wey dey Ojo (wie di skul dey), Epe (wie di Fakulti of Enjiniarin an skul of Agrikolsho dey), Ikeja (wie di kolej of medisin for LASUTH dey).
Na 3 fakulti dey tek stat bdi skul: *Commerce and Business Administration*, *Law* an *Medicine*. Dey leta chenj Commerce and Business Administration to *Faculty of Business and Social Studies*.Na leta leta dey kom join Falkuti of Art, Education, Engineering an Science .
## Epe Kampus
Di Epe kampus dey North side of Lekki Lagoon an na Epe kampus di Falkuti of Enjiniarin an skul of Agrikolshor dey.Studet dey stey di kampus an dey kret Epe kampus bikos Ojo kampus no fit kontain Falkuti of Enjiniarin.Na Armi barak dey wen Epe kampus dey now an dey chenj di barak to kampus dorin Olusegun Obasanjo rijin wen e bi presidor of Naija.Na Epe kampus studet wey dey du pre-digri an Diploma korse dey go.Na Epe kampus big pass for all di Kampus wey Lagos State University get.
## Wetin di skul dey tish
LASU get korse for di folorin aria:

## Vice Chancellor
Ibiyemi Olatunji-Bello na di nomba 9 vice-chancellor of Lagos State University (LASU).Di wuman professor stat to bi VC on Wednesday, September 22, 2021.
## List of forma Vice Chancellor of LASU

*Professor Folabi Olumide (Pioneer Vice Chancellor)†
*Professor (Mrs.) Jadesola Akande†
*Professor Enitan Bababunmi†
*Professor Fatiu Ademola Akesode†
*Professor Abisogun Leigh
*Professor Abdul Lateef A. Hussein†
*Professor John Obafunwa
*Professor Olanrewaju Fagbohun
## Pipul wey don pass out for di Yunifasiti
* Oluranti Adebule - forma deputi govno of Legos Stet
* Brymo- singa an song raita
* Sound Sultan- singa an song raita
* Chioma Chukwuka- muzishian an aktress
Yaba College of Technology

**Yaba College of Education** wey pipul no wel wel as YABATECH na Naija fest hiya edukeshon institushion wey dey kret in 1942.Di kolej dey for Yaba in Legos Stet.Na ova 16,000 studet dey YABATECH.
## Jeneral nolej of di kolej
Na for 1947 dey fom di kolej so dat e go riplas *"Yaba Higher College"*.Di kolej stat to get pawa to kontrol wetin dey hapun inside di kolej in 1969 by one Decree 23 wey tok sey di kolej fit du full-time an part-time korse for trainin an instrushion in Tekinoloji, Sayensi, komas an manejiment, Agrikolshor an risach.
Na YABATECH bi di fest hiya institushion to get *Centre of Entrepreneurship Development* so day studet go get sense of how wok and indostrie de.YABATECT stil get *Quality Assurance Unit* to monitor di kind of akademi sarvis wey di skul dey diliva.Di skul stil get *The Applied Research and Technology Unit* (ARTI) to promot risach an hep pravate sektor organisashion so dat dey go fit gain fom risach wey pipul dey du.
Di skul get free Medical sarvis wey dey opun 24/7. Di skul get sport arena wet dey di Sentral of di skul Kampus an di kolej don win *The Nigeria Polytechnic Game* five inside di 16 times wey dey du di kompetishion.
## Pipul wey don hed di skul
Principal an Rectors:

Dr E.A Akinleye - Principal (1970-1975)

Mr G.M Okufi - Rector (1975-1985)

Dr Philip Adegbile - Rector (1985-1993)

Mrs F.A Odugbesan - Rector (1993-2001)

Mr Olubunmi Owoso - Rector (2001-2009)

Dr(Mrs) M.K Ladipo - Rector (2009-2017)

Engr. Obafemi Owoseni Omokungbe - di preset Rector
## Pipul wey komot fom YABATECH
* Olusegun Adejumo- Naija visual aktist
* Ayodeji Balogun- Bizness man an CEO
* Omotola Jalade Ekeinde- Naija Naija aktress
* Ruth Kadiri- Naija aktres an fim produsa
* Kaffy- Naija dansa
* Jide Kosoko- Naija aktor, daretor an produsw
* Bidemi Olaoba- Naija gospel singa, song raita and komposa
* Tim Owhefere, Naija politisian
Folashade Ogunsola

**Folasade Tolulope Ogunsola** (dem bon am for 1958) na Naija professor of medika mikro-bioloji, an na vice-Chancellor for Yunivasiti of Legos. Ogunsola sabi helep pipo wey get HIV/AIDS. Ogusola na di fest wuman wey wan bi oga pata pata kolej of medisin. Im kontro di kolej from 2017 go rish 2021. Wen wahala dey for di skul na Ogunsola dem tok say mek e dey as di Vice Chancellor for di skul.

## How e stat life an go skul
Bikos Ogunsola papa na leshura for Yunivasiti of Ibadan, na di skul envaromet Ogunsola tek grow up. Im papa nem na  Akin Mogbogunle. Ogunsola go Kween Kolej wey de Legos Stet. Bitwin 1974 fo rish 1982, Ogunsola  go Yunivasiti of Ife for e Digree.
Ivory Coast

**Ivory Coast** na kontri for Afrika. Ivory Coast dey spik French an oda plenti lokal langwej. Kontris wey gada raund dem na Ghana, Burkina Faso, Liberia, Guinea an Mali.

Di Presido for Ivory Coast na Alassane Ouattara.
Obolo langwej

**Obolo lanwej** (wey some pipul stil de kol am **Andoni lanwej **) na one of di Lower Cross lanwej. Dem dey spik am for Andoni LGA wey dey Rivers State, for Eastern Obolo LGA wey dey Akwa Ibom State an for some part of Ibeno LGA, all for Naija. Some Obolo pipul wey don komot go other parts of Ibeno dey spik am plenti for dat side also. For all di lanwej wey dey inside di group of Lower Cross langwej-dem, na Obolo langwej dey difren pas all di oda langwej.

## How di lanwej dey
The lanwej na agglutinative lanwej, wey be say, them dey join morphemes together take form words. E get some things wey be say if you mention only am, e no go mean anytin, so you go need gom-gom that thing with anoda word make e make sense. Another thing about dis lanwej be say na SVO lanwej. That one mean say, di way dem de take arrange words for inside the lanwej, na subject go come first, verb go come follow am before object come last.

## Some tins wey dey abaut di langwej

* For all di 530 langwej wey dey Naija, na Obolo langwej bi nomba 23 lanwej wey get ful Bible. Dem fes poblish di niu testament for 1991, den kom poblish di ful one for 2012.

* Obolo Katolik Bible na im bi di fes for Naija wey dem arenj di way dem tek du Jerusalem Bible.

* Di langwej get novel, *Mbuban Îchaka*, wey bi di fes of e kind for Eastern Naija Delta. Dem poblish am for 2010.
Obolo Neshon

**Obolo Neshon** na all di community-dem and the village-dem wey dey for Obolo land. E follow mean all those place-dem wey dey speak Obolo langwej, or de practise Obolo culture, or been get doings wit Obolo pipu for olden days.
University of Abuja

**University of Abuja**na yunivasiti wey dey Abuja di kapita of Naija. Na for January 1988 dey form di skul (onda *decree No 110 of 1992 amended*). Di risin dey form di skul na to tich student wey kom di yunivasiti kampos or di student wey dey online di tins wey oda skul sef dey tich. Dem stat to tich for di yunivasiti for 1990 wit di fest grup of student wey stat di skul.

## Tori abaut di skul
Di yunivasiti stat for one tempoari land wey dey fest wan yuz for pamari skul for Gwagwalada. Di nem wey dey giv dat tempoari land na 'mini- kampos'. Na for di mini kampos de fest stat to dey tich for 1990 afta wey di yunivasiti kom pak go di big land wey kova 11,800 acres wey dey di road wey go *Abuja City Airport*.
Di yunivasiti of Abuja main kampos get three wuman hostel an two bois hostel an na plenti student dey liv dia. Di ofis of *distant learning* dey for Abuja aria (Area 3 Garki).

## Akademi
University of Abuja dey du Diploma, Under Graduate an Post Graduate course an Central for Distance Learning.
Di Falkoti an kolej wey dey di yunifasiti bi:
* Falkoti of Agriculture
* Falkoti of Art
* Falkoti of Education
* Falkoti of Engineering
* Falkoti of Law
* Falkoti of Management Sciences
* Falkoti of Sciences
* Falkoti of Social Sciences
* Faculty of Veterinary Medicine 
* Falkoti of Post Graduate Studies
* School of Remedial Studies 
* Kolej of Health Sciences
* Kolej of Medicine
* Th institute of Legislative Education
Saheed Osupa

**Akorede Babatunde Okunola** (dem bon am for 7 August 1969) wey plenti pipul sabi as **Saheed Osupa** abi **King Saheed Osupa (K.S.O)**, na Naija fuji singa, fim akto, an song raita. 

## How e tek stat life
Dem bon Saheed Osupa for insaid Mafoluku for Ajegunle, Legos Stet an na Ibadan, Oyo Stet e tek gro. Saheed papa, Moshood Ajiwere Layeye dey du muzik sef an na Ayinde Barrister famili e bi.

## Skul wey e go
Amuwo Odofin High Skul wey dey Legos, na im e go. E kon go du im National Diploma for The Polytechnic,Ibadan. Saheed osupa kon stil go America International kolej 

## Im wok
Fuji Music

Saheed Osupa stat to dey sing fuji insaid 1983. Im fest album na *Fuji Fa Disco*, e kon du *Fuji Blues*. E don du pas 40 albums. Insaid 2018, Ayinde Barrister give Saheed Osupa "King of Fuji".

Hip Hop Music

Saheed Osupa du difren Hip hop music lik Non stop wey e rilis on 12 June 2008. Na 20 December 2014, e rilis "Vanakula". On 13 April 2015, e rilis *Africa Beauty* wey K-Solo produs. For 8 August 2015, e rilis "Womi" wey Seriki de insaid.

Na 7 November 2015, Saheed Osupa nem dey insaid *The Net* as artist wey don dey du Wel Wel for music. 

Fims

Saheed Osupa don sho for yoruba pas 30 times insaid yoruba Fims.

## Saheed Osupa an Alabi Pasuma quorell
Saheed osupa an Alabi Pasuma get plenti quorell. Di one wey pipul sabi pas na di 1998/1999 own, an di quorell of 2007.  One of di tins wey stat quorell na wen Saheed osupa an Kwam1 get quorell, Pasuma kon dey sopot Kwam1. Osupa rilis 10 rekods bikos of di quorell an all of dem sel Wel Wel, wey kon mek plenti pipul tok say na im win.

## Som of im wok
### Studio albums
**Fuji Fadisco*
**Fuji Blues*
**Fuji Demonstration*
**Master Blaster *
**Stainless Fuji*
**Fuji Boggie*
**Unbeatable*
**Shuffle Solo
* *Ovation*
**Scores
**Hot Shot
**Advice
**New Edition* (Shuffle Solo 11)
**Authentic*

### Singles

## Wie dem gada di tori
Saheed Balogun

**Saheed Balogun** (dem bon am for February 5, 1967) na naija aktor, dairekto, an produsa.

## How e tek stat life an karier
Dem bon Saheed Balogun on 5 Febuary, 1967,  for Enugu State, wey dey South east for Naija but na Oyo State, Naija e Kom fom wia im du im primary, sekondri an tertiary edukashon. E graduate fom Kwara State Politeknik. E stat to dey akt for 1978 , for wia e du im fess telivishon program wey be *Youth Today* for NTA. E produs im fess fim wey dem kol *City Girl* for 1989 but e dem don fishor, produs an dairekt plenti Naija fim bifor den.

## How e tek stat life an wok
Dem bon Saheed Balogun on 5 February, for Enugu Stet, Saut - East Nigeria but na fom Oyo Stet, Nigeria wia e tek du im primari sekondri an tershiary edukashon. E finish fom Kwars Stet Polytechnic. E stat to dey akt in 1978, wen e du im fest televishon program wey bi "Youth Today" for NTA.  E produs im fest fim wey e kol *'City Girl* in 1989 an e don akt, dairet an produs plenti fim for Naija bifor e du im own. 

## Im pasonal life
Saheed Balogun fest mari  Nollywood aktres, Fathia Balogun wey dem leta go diavorc.
E don mari an e get four pikin.

## Som of im wok
## Selected filmography
**Modupe Temi (Thankful) - The first two- cast movie in Africa*
**Gbogbo Ere (Total profit) - The first three cast movie in west Africa*
**Third Party - The first ever ankara movie in Africa*
**Atlanta (2004) - Tola* 
**Òfin mósè (2006) as Fred*
**Tomo tiya (2008) - Yemi*
**[[Family on Fire]] (2011)*
**Rogbodiyan (2017) as Doctor*
**[[Light In The Dark (film)|Light In The Dark]] (2019) as Kay*
* *[[Don’t Get Mad Get Even|Don't Get Mad Get Even]] (2019) as Kasali*
**[[Shadow Parties]] (2020) as Akuwe*
**[[The Legend of Inikpi]] (2020) as Oracle*
**[[The Therapist (film)|The Therapist]] (2021) as Mr. Priye*
**[[The Herbert Macaulay Affair]] (2019) as Eshugbayi Eleko*
**Light in the Dark (2018), a feature film featuring [[Angel Unigwe]], [[Joke Silva|Joke Silvia]], [[Rita Dominic]], among others.*
**Funfun - White (2021)*
**Online (2021)*
**Shadow Parties (2021) as Akuwe*
**Finding Ireti (2022)*
**Scourge (2022)*
**Itedara (2022) as Director*
**Mrs Everything (2023)*

## Wia dem gada di tori
Ekiti State University

**Ekiti State University Ado Ekiti** wey dey fom as *Obafemi Awolowo University Ado-Ekiti* in 1982 wen Shif Michael Adeknle Ajasin bi di fest sivilan govno of Ondo Stet.Di yunivasiti bi pat of *Association of Commonwealth Universities*.Pesin go si di skul afta pesin don drive 12 minit komot fom di sentra of Ado-Ekiti siti for Ekiti Stet in Naija.
Ekiti State University Ado-Ekiti bi di onli yunivasiti in Naija wey don chenj nem four times for witdin 25 years wen dey kret am. Dey chenj di nem to *"Ondo State University"* in 1985, *"University of Ado Ekiti"* in September 2011.In 2021, Ekiti State University bi nomba 3 best yunivasiti in Naija akordin to webometrics.
## Tori abaut di skul
**Kreashion**
For 14 January 1981, Shif Adekunle Ajasin wit di hep of di sivilian govament of Ondo Stet tok sey dey go like get molti-kampos yunivasiti for di Stet an dey arenj 16- memba kommittee for di projet. Na dis one mek dey fom di skul in March 1982 wit di nem *Obafemi Awolowo University*, Ado Ekiti an pik Prof I.O. Oladapo as di fest Vais- Shansellor an di fomin of di fest kausul wey Shif B.A Ajayi bi di Chairman on 28 March 1982.
Na for one old fud rest house di skul tek stat in Akure an e kom move to tempoari site in Ado-Ekiti an na dia klass stat with 136 studet wey dey three falkoti wey bi Falkoti of Aarts, Science an Social Science. For di 1983/1984 kalenda, dey add som korse like Geology, Biology, Chemistry, French, Yoruba Studies, Philosophy, Religion Studies, Political Studies an Psychology. In 1983/84 kalenda, dey add di Falkoti of Education an dis inkris di studet nomba to 724.In 1985/86 kalenda, dey add falkoti of Engineering ( Civil, Mechanical an Electrical) an Dipatment of Banking and Finance. Di falkoti of law na im dey add for 1991/92 kalenda an in 2001 dey add falkoti of Agrikolshoral Science mekin all di studet nomba bi 10,000 in 8 falkoti.For now, na ova 25,000 studet dey di skul.
## Pipul-dem qwy dey run di skul
Di folorin pupil bi di ogas for di yunivasiti:
* Visitor
Biodun Oyebanji, ezekutive Govno, Ekiti State of Nigeria.
* Shansellor 
HRH Alhaji Lamidi Sanusi, forma Emir of Kano
* Pro-Shansellor an Shihaman of Kansu
Prof. Bamitale Omole
* Vais-Shansellor
Prof Edward Olanipekun
## Falkoti an Kolej wey dey di skul
* Agricultural Science
* Arts
* Basic Medical Sciences
* Clinical Sciences
* Education
* Engineering
* Law
* Management 
* Science
* Social Science
## Popula pupil wey konot don di skul
*Dapo Abiodun, Govno of Ogun state
*Chukwuemeka Fred Agbata, presenta for Channels TV.
*Kunle Ajayi, Professor of Politika Sayens an konflit Manijimet at di yunivasiti 
*Praise Fowowe, Naija buk-meka an spika
*Adetola Juyitan. Forma president of Junior Chamber International, Nigeria
*Joshua Kayode, Professor of Plant Sayens at di yunivasiti.
Adekunle Ajasin University

**Adekunle Ajasin University, Akungba-Akoko** (AAUA) na one Stet yunivasiti wey dey Naija. Di yunivasiti dey Akungba Akoko, Ondo Stet for Naija.
## Tori of di skul
Di old Ondo Stet Govament wey late Shif Michael Adekunle Ajasin bi di govno fest kret *Adekunle Ajasin University * as *Obafemi Awolowo University * in March 1982.Wen Militri Govament wey Michael Bamidele Otiko bi dia Nevi govno kom tek ova pawa, dey chenj di nem to *"Ondo State University in 1985"*. Dey nid to kari di yunivasiti go Akungba-Akoko wey dey di niu Ondo Stet in 1999 bikos of di niu stet dem wey dey komot fom di old Ondo in October 1996.Na forma govno ofdi Stet Shif Adebayo Adefarati put hand for pepa sey mek dey kari di skul go Akungba-Akoko in November 1999.Dis chenj mek some woka komot for di old site wey dey Ado-Ekiti to Akungba-Akoko for December 1, 1999. Dey stil mek anoda law to chenj di nem of di yunivasiti to *"Adekunle Ajasin University"* bikos dey wan yuz am tek rimemba late Govno Ajasin.Na Govno Adefarati sign di law in 2004 wen Ajasin die.

## Akademi
*Adekunle Ajasin University* ofas ondagraduate, Post-graduate as well as Pre-digri, JUPEB program in aria wey bi Science, Arts, Education, Law, Social and Management Science, Agricultural Science, Environmental Design and Management.
## Falkoti an Dipatment wey dey di skul
Di yunivasiti get 7 Falkoti an dey bi:
*Faculty of Agriculture
*Faculty of Art
*Faculty of Education
*Faculty of Environmental Design and Management
*Faculty of Law
*Faculty of Science
*Faculty of The Social Sciences
*Faculty of Administration and Management Sciences
Di Dipatment wey dey di skul bi:
:
* Accounting
* Accounting
* Adult Education
* Architecture
* Arts Education
* Animal and Environmental Biology
* Agricultural Economics and Extension
* Agronomy
* Animal Science
* Banking and Finance
* Biochemistry
* Business Administration
* Chemical Sciences
* Computer Science
* Commercial and Industrial Law
* Criminology and Security Studies
* Science Education
* Economics
* Educational Management
* English Studies
* Earth Sciences
* Estate Management
* Forestry and Wildlife Management
* Fisheries and Aquaculture
* Geography and Planning Science
* Guidance and Counselling
* History and International Studies
* Human Kinetics and Health Education
* Industrial Chemistry
* International Law
* Jurisprudence and International Law
* Linguistics and Languages
* Mathematic Sciences
* Mass Communication
* Microbiology
* Performing Arts
* Philosophy
* Physics and Electronics
* Physical and Health Education
* Plant Science and Biotechnology
* Political Science and Public Administration
* Private and Property Law
* Public Law
* Pure and Applied Psychology
* Quantity Surveying
* Religion and African Culture
* Science Education
* Social Science Education
* Sociology
* Urban and Regional Planning
* Vocational and Technical Education 

## Pipul-dem wey don bi Vais-Shansellor
Na di akademi an administrative Shansellor dey hep di Vais-Shansellor for di skul.
Ukwuani pipul

**Ukwuani pipul** (wey dem sabi as Ndokwa Ethnic Nashonaliti) dem dey for di southern pat of Nigeria western pat of Niger Delta an oda aria dem.

## How Udokwua Stat
Di orijin of dis pipu som persin dem debate sey udokwa pipu kom fom Benin. One Paul O. Opone wey bi lecturer for Delta state University, Abraka tok or argue sey Udokwuani pipu originate fom lgbo bikos of dia langwej an culture al dis folo mek am tok wetin dey im mind.

## Ukwuani Pipu An Dia Wok
Ashley Nwosu

**Ashley Chijioke Nwosu** (years wie e dey active na from November 21 1957 go rish April 21 2011) Im na Naija aktor. Dem bon am 21 December 1954 for Abia stet Umuigu Oboro for Ikwuano for southeastern rigion of Naija an e die December 21 2011 for militari Hospitu for yaba Lego's stet for di Western rigion of Naija. Nwosu skul for Umuigu sentral primari skull for lkwuano Abia stet wie e get im fest skul liavin sirtifikate. He kom go sekondari skul for lkwuano Abia stet wie e kolect im west African senior skul sirtifikate. He lata gain admishon to university of Nsukka for Enugu stet wie e graduate wit Bachelor's Degree for zoology.

## Som fim e akt insaid
**A Man for Brenda*
**Power of Love part 1 & 2 (2002) - as Mr. Gideon*
*Aristos (2003) - as Mike
*Home Sickness (2004) - as Richard
**Baby Guards* (2005)
*Tears of Nancy (2005) - as Ben
*Crying Angel (2005) - as Chike
**Hidden Secrets (2006)*
**Keeping Close (2006) - as Odunze*
**Young Masters* (2006)
**Genevieve (2007)*
**Stone Love (2007)*
*Blessing My Soul (2008) - as Mr. Echem
*Distance Between (2008) - as Mr. Taylor
**Nigerian Girls (2009)*
**Okoto the Messenger (2011) - as Mr. Chukwuma*
Barbara Soky

**Barbara Soky** (dem bon am for Bara Sokoroma) na Naija aktres an singer wey bikom popula afta Shi akt fo the TV soap *Mirror in the Sun*. Barbara stop to akting small afta many roles fo the 80s and 90s, Soky stat ha akting work agen wen Shi stay to appear Nollywood movies and other soaps. Shi Still akt fo som Pat fo di fim "journey of the beats".
Ahmadu Bello University

**Ahmadu Bello University (ABU) ** na fediral risach yunivasiti wey dey Zaira for Kaduna Stet in Naija.Na for 0ctober 4, 1962 dey kret di skul as di fest yunivasiti for Norta Naija. Dey yuz di nem of Sardauna of Sokoto, Alhaji Sir Ahmadu Bello wey bi di fest premiha of Norta Naija.Di yunivasiti get two kampos, di main one wey bi Samaru an di sekond one wey bi Kongo in Zaira.Di yunivasiti get pre-digri skul for Funtua wey bi like 85 kilomita fom di main kampos.Na di Samatu kampos get di house wey administrative ofis an falkoti of Fisika sayens, Life sayens, Soshial sayens, Art an Langwej, Edukeshon, Envaromenta disin, Enjiniarin, Medikal Sayens, Agrikolshoral Sayens an risach senta. Di kampos wey dey Kongo get Falkoti of law an Administrashion.Di Falkoti of Administrashion get Akauntin, Bizness Administrative, like lokal Govanment an Divelopment Stodis an Poblik Administrashion. Di yunivasiti stil dey kontrol odas institushion an program for oda Lokashion.
*Ahmadu Bello University * dey ofas ondagraduate an post graduate program an som vokashional digri korse. Di yunivasiti stil dey ofa Medikal program wey ABU tishin Hospitu wey bi one of di tishin Hospitu wey big pass for Naija an Afrika dey assist 
## Falkoti wey dey di skul
Di yunivasiti get 13 falkoti an dey bi:
* Faculty of Administration
* Faculty of Agriculture
* Faculty of Arts
* Faculty of Education
* Faculty of Engineering
* Faculty of Environmental Design
* Faculty of Law
* Faculty of Life Science
* Faculty of pharmaceutical Science
* Faculty of Physical Science
* Faculty of Social Science
* Faculty of Veterinary Medicine

### Faculty of [[Medicine]]
The Faculty of Medicine
* Faculty of Basic Medical Science
* Faculty of Basic Clinical Science
* Faculty of Clinical Science
* Faculty of Dentistry
* Faculty of Allied Health Sciences.
## Institute wey dey di yunivasiti
# Institute of Education
# Institute for Agricultural Research
# Institute of Administration
# Iya Abubakar Institute of ICT
# Institute of Development Research and Training
# National Animal Production Research
## Tori of di yunivasiti
As time dey rish mek Naija get Indipendent for October 1, 1960, na onli one yunivasiti dey di hol kontri, Yunivasiti of Ibadan wey di kret in 1948.Di Ashby komission ripot wey dey somit one month bifor Indipendent advais seye mek one one yunivasiti dey di three rijion an di den kapital of Naija, Legos.Bifor di rupot sef, di Rijional Govament don dey plan to get Yunivasiti.For May 1960, di Norta Rijion don upgrade di Skul of Arabik Stodies in Kano to Ahmadu Bello kolej for Arabik an Islamik Stodies. (Dey chenj di nem to honor di Politika lida Alhaji Sir Ahmadu Bello)
Di Ashby komission ripot kom ginja dem an dey kom diside sey na for Zaria dem go fom di skul no bi Kano.
Di niu yunivasiti go tek di buildin of *"Nigeria College of Arts, Science and Technology*" an go stil join "*Ahmadu Bello College "*wey dey Kano join bodi.

## Pipul-dem wey don bi Vais Shansellor
Justus Esiri

**Justus Esiri** (dem bon am for 20 November 1942 an e kpai for February 19 2013) na im bi veteran awod-winning Naija actor,pipu sabi am as di pills of Nollywood wit aktin carír since 1960s. Justus kom dey popula wen e akt di role for Nigerian Television Authority TV-series "The Village Headmaster an di fim Adaptation of chinua Achebe's bók " Things Fall Apart " Esiri win Best Actor awod for di 9th Africa movie Academy Awards post-humously for di role wie e du for "Assassin Practice" an dem honor am as inaugural recipients of "Goodluck Jonathan laiftime Achievements Awards" for di 2013 Nollywood movies Awards.Di naija govament honor am wit plenti Nashonal honor dem wit di highest being as offisa of di order of the Niger, OON for di contribushon wey develop di fim-makin for Naija. Na im bi di papa of population Mavin Rekords Muzishian Dr Sid.

## Tori Abaut Im Laif An Wok
Justus dem bon for Oria-Abraka, Delta state for Novemba 20 1942. E kom muv go Effurun wet e skul for Urhobo college, wey pipu sabi as Bendel stet bifo. He du im univasiti Germani wet dem sabi as Maximilian univasiti, Munich German (1964)prof.Weners institute of Engineering, west Berlin (1967) an di Ahrens skul of paforming Akt dem(1968) As e dey Europe e stat to dey du im aktin wok. He dey du di wok of translating English to German for di voice of Naija for Germany. Na dia Naija govament cal am mek e kom hous mek e kom folo akt for di pley "The village Headmaster " e gree kom du am.

## Wen E Die
Justus die for Lagos hospital for 19 Febuari 2013 fom complikashon of diabetes. Di Actor Guild of Nigeria organize tribute nite for am dem du am for di Nashonal Stadium for 8 epril 2013. Plenti pipu kom  st Jude Catholic Church for mafoluku legos for 9 epril 2013 di service of song dey dem du di folowin day happen for warri . Justus body dem carry am go Oon hometown for Abraka, for burial ground plentiful government offishial dem an entertainment personal dem sho.

## Fim Dem Wey E Du
*Wasted Years
*Forever
*The Prize
*Six Demons
*Corridors of Power
*Last Night, The Tyrant
*The Investigation
*The Ghost
*Assassin Practice
*Doctor Bello
*Twin Sword
*Keep my Will
*Invasion 18
Tai Solarin University of Education

**Tai Solarin  University of Education ** na one Stet yunivasiti of edukeshion wey dey Naija.Na  2005 dey fom di skul.Di yunivasiti dey Ijagun, Ijebu-Ode, Ogun Stet.
## Tori about di skul
Dem nem di yunivasiti afta one Naija pesin wey don hep kontrol edukeshion mata an stil don hep human right for di kontri. Di pesin nem na Tai Solarin (1922-1994).Tai Solarin Yunivasiti of Edukeshion bi di nomba 76 yunivasiti wey Naija Govament gri sey mek dey bi koret yunivasiti for di kontri.Tai Solarin Yunivasiti of Edukeshion (TASUED) bikom a konfam Yunivasiti on 29 January 2005 wen Otunba Gbenga Daniel stil bi govno of Ogun Stet.
Na Tuesday 28 November 2005, di bodi wey dey kontrol Yunivasiti Nashional Yunivasiti kommision (NUC) agrie to bi one of di Yunivasiti wey dey Naija.TASUED na one beta Yunivasiti wey dey du e best to mek suo sey e train studet wey go bi beta tisha wey go fit tish wel. Di yunivasiti difren smol fom oda yunivasiti bikos na two satifiket di skul dey giv, one for di korse wey pesin go rid as a tisha an di oda satifiket na di hanwok wey pesin dey mek suo sey pesin len for di skul.
For April 2009,
Mercy Johnson

**Mercy Johnson Okojie** (dem bon am for 28 August 1984) na Naija aktres, fim dareto an fim produsa. E go skul for Riva Stet sekondari skul.Mercy Johnson leta kom go Naijiria Navi sekondiri skul for Port Harcourt in Riva stet. Afta e sekondiri skul, Mercy go for ordishon for di rol inside di fim "The Maid" an e stil akt for meni oda fim dem like *Hustlers, Baby Oku for America, War in the Palace*.
 
## Tori abaut e life
Na for Okene wey dey Kogi Stet na im Mercy Johnson Okojie tek kom fom.Na for Legos dem bon Mercy an e papa na Navi ofisa wey e nem na Daniel Johnson an e mama nem na  Elizabeth. Mercy bi di nomba four pikin amog di seven pikin wey e paret bon.E stat e pramari skul for Kalaba wey dey Kross Riva Stet.Na fom Kalaba dey tek transfa Mercy papa kom Legos Stet as a Navi ofisa an Mercy kom kontiniu e edukeshion wey dey Naijiria Navi skul in Legos. As time dey go, e du e sekondiri skul for Riva Stet sekondiri skul bot leta finish e sekondari skul for Naijiria Navi sekondiri skul Port Harcourt  inside Riva Stet.

## How e tek wok
Afta Mercy finish sekondiri skul, E go ordishon wey dem giv am di rol wey e akt for di fim kol *"The Maid"*, apat fom dis fim e don akt for meni meni fim-dem like *Hustlers, Baby Oku in America, War in di Palace*. For 2009, Mercy win awod for Best Soportin Aktres for di 2009 Afrika movi awod seremoni for e pafomas for di movi "*Live to Remember"* an Best Aktres awod for di 2013* Africa Magic Viewers Choice Awards* for e rol for di komedi fim "*Dumebi di Dirty Gel"*. For December 2011, dem put Mercy nem as Google's most search for Naija Selebriti an for 2012 na im stil bi di most search again. For April 1 2017, Mercy kolet di posishon of sinior spesha Assistant (SSA) to kogi Stet govanor for entatainmet, akts an Kolsho. Mercy Johnson d y amog di pipul wey dem stop fom aktin bikos dia  moni too high an for Novemba 3 2013, di movi Maketa of Nollywood dem vex sotey dem sef sey dem no go gri am akt again for di indostrie bikos of di sem risin.Di pipul wey dis tin happun to na Genevieve Nnaji, Omotola Jalade Ekeinde, Richard Mofe Damijo, Emeka Ike, Ramsey Nouah, Kkem Owoh, Stella Damasus an Jim lyk, dem stop fom aktin bikos of hi diman for moni for one movi. But  di maketa an produsa dem for March 9,2014 kom tok sey dem rimuv di ban bikos di aktres an akto dem kom beg dem sey mek dem no too vex sey dem no go du like dat again. Mercy mek e fest fim as fim produsa wit di fim *"The Legend of lnikpi"*

## E pasonal life
Mercy mari prince Odianosen Okojie on  27 August 2011. Dem get four pikin-dem.

## Kompini wey e don wok wit
For October 2019, Mercy Johnson sign  deal wit Chi limited Prime Brand, "*Hollandia Evap Milk"*. E stil bi brand ambassador for "*Pennek Nigeria limited"* wey bi real estate investments kompini wey dey Lagos.
Bolanle Ninalowo

**Bolanle Ninalowo** (dem bon am for  May 7, 1980) wey pipul sabi as **Nino** na Naija akto an produsa.

## How e tek stat wok
Bifo e stat to akt for Naija fim indostrie, e fest wok for bank as akauntant for USA (United State of America) an as e kom Naija e stat to wok for "*Guaranty Trust Bank"*. Ninalowo fest attempt to di Nollywood Naija movi industri e enta as a movi produsa. Di fest fim wey e produs na "Rebirth"

## Tori abaut e life
Ninalowo don mari bifo e leta kom sepurate, afta som time dem kom bak again as hosband an wife.Di marej produs two pikin wey bi one gel an one boi.Nino na kosin of Rukky sanda wey bi Naija movi produsa an aktres. Nino kom fom Muslim famili bot e chenj to Kristen afta e find solushon to im wahala for inside Bible wey e mek as im life manual.

## Fim wey e du